ക്രിക്കറ്റിലെ രാജകീയ വേദികളിലൊന്നാണ് മെൽബൺ . എന്നാൽ അന്താരാഷ്ട്ര ക്രിക്കറ്റ് കൌൺസിൽ മോശം റേറ്റിംഗ് ആണ് മൈതാനത്തിന് നൽകിയിരിക്കുന്നത് . ആഷസിലെ നാലാം മത്സരമുൾപ്പെടെ കഴിഞ്ഞ വേനലിൽ നടന്ന അഞ്ച് ഫസ്റ്റ് ക്ലാസ് മത്സരങ്ങൾ സമനിലയിലായതാണ് മെൽബണിൻറെ റേറ്റിംഗ് ഇടിയാൻ കാരണം . എന്നാൽ പുതിയ ക്യുറേറ്റർക്ക് കീഴിൽ മെൽബൺ പിച്ച് അടിമുടി മാറി എന്ന റിപ്പോർട്ടാണ് പുറത്തുവരുന്നത് . വൈറ്ററൻ ഓസീസ് പേസർ പീറ്റർ സിഡിൽ പറയുന്നതനുസരിച്ച് ഇന്ത്യക്കെതിരായ ബോക്സിംഗ് ഡേ ടെസ്റ്റിൽ റിസൽറ്റുണ്ടാകും . വാക്ക സ്റ്റേഡിയത്തിൻറെ ചുമതലക്കാരനായിരുന്ന മാത്യു പേജാണ് മെൽബണിൽ ഇപ്പോഴത്തെ പിച്ച് തയ്യാറാക്കിയിരിക്കുന്നത് . പേജ് ചുമതലയേറ്റ ശേഷം രണ്ട് ഷെഫീൽഡ് ഷീൽഡ് മത്സരങ്ങളിൽ റിസൽറ്റുണ്ടായിരുന്നു . അതിനാൽ ബോക്സിംഗ് ഡേ ടെസ്റ്റിൽ തീർച്ചയായും ഫലം പ്രതീക്ഷിക്കാമെന്ന് സിഡിൽ പറഞ്ഞു .